**Balatonföldvár Város Önkormányzata Képviselő-testületének**

**16/2024. (XI. 29.) önkormányzati rendelete**

**a helyi adókról szóló 27/2022. (XI.25.) önkormányzati rendelet módosításáról**

Balatonföldvár Város Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva, a következőket rendeli el:

**1. §**

A helyi adókról szóló 27/2022. (XI. 25.) önkormányzati rendelet 6. §-a helyébe a következő rendelkezés lép:

**„6. §**

(1) A helyi adókról szóló 1990. évi C. törvény 13. §-ában meghatározotton túl, mentes az adó alól a magánszemély tulajdonában lévő lakáshoz, lakóházhoz tartozó egy darab személygépkocsi tároló, legfeljebb 20 m2-ig, amennyiben azt rendeltetésszerűen használják, és az adó alanya az adóév nagyobb részében folyamatosan életvitelszerűen abban a lakásban, lakóházban lakik.

(2) Amennyiben a személygépkocsi tároló a lakással nem azonos helyrajzi számon található, úgy mindkét adótárgy alanyának azonosnak kell lennie, és az adóalany az adómentességhez nyilatkozni köteles, hogy melyik lakással összefüggésben kéri a személygépkocsi tároló adómentességét.”

**2. §**

A helyi adókról szóló 27/2022. (XI. 25.) önkormányzati rendelet 9. és 10. §-a helyébe a következő rendelkezések lépnek:

**„9. §**

Az adó mértéke: 2500 Ft/m2/év.

**10. §**

(1) A 9. § szerinti adót, a (2) bekezdésben foglalt kivétellel, a II. övezetben 400 Ft/m2-rel, a III. övezetben 800 Ft/m2-rel csökkentett mértékben kell megállapítani.

(2) A mezőgazdasági művelés alatt álló külterületi ingatlanon lévő építmény övezet szerinti adóját 50%-kal csökkentett mértékben kell megállapítani.

(3) Amennyiben a lakás, a lakóház az adóév nagyobb részében folyamatosan, a magánszemély adóalany életvitelszerű lakóhelyéül szolgál, az adó összegét

*a)* 80 m2-ig 20.000 Ft-ban,

*b)* az adóalannyal egy háztatásban élő kiskorú gyermek esetén az a) pont szerinti hasznos alapterületet gyermekenként 20 m2-rel megnövelt hasznos alapterületig 20.000 Ft-ban,

*c)* az a) vagy b) pont szerinti hasznos alapterületet meghaladó hasznos alapterületre vonatkozóan a 9. § szerinti adót

*ca)* az I. és II. övezetben 1500 Ft/m2-rel csökkentett mértékben,

*cb)* a III. övezetben 1700 Ft/m2-rel-rel csökkentett mértékben

kell megállapítani.”

**3. §**

A helyi adókról szóló 27/2022. (XI. 25.) önkormányzati rendelet a következő 11/A. §-sal egészül ki:

**„11/A. §**

(1) A 6. § (1) bekezdésében meghatározott adómentesség megállapítása, és a 10. § (3) bekezdése szerinti adómérték alkalmazása tekintetében a magánszemély számára, a feltételek együttes fennállása esetén, az a lakás, lakóház szolgál életvitelszerű lakóhelyül:

*a)* ahonnan életét szervezi: rendszeresen munkába vagy oktatási intézménybe indul, ahová hazatér,

*b)* ahol az életviteléhez szükséges tevékenységeket – étkezés, főzés, mosás – legjellemzőbben folytatja,

*c)* amely családi élete helyszínéül szolgál,

*d)* amely vonatkozásában a közüzemi szolgáltatásokat elsődlegesen, nagyobb mértékben veszi igénybe és

*e)* amely elsődleges számlázási-, levelezési címként jelenik meg a hatóságoknál, közműszolgáltatóknál.

(2) Ugyanazon adótárgyon több adófizetésre kötelezett közül a 6. § (1) bekezdésében meghatározott adómentesség, és a 10. § (3) bekezdése szerinti adómérték alkalmazása csak a követelményeknek megfelelő adóalanyt illeti meg, tulajdoni hányadának megfelelően.

(3) A 6. § (1) bekezdésében meghatározott adómentesség megállapításához, és a 10. § (3) bekezdésében meghatározott adómérték alkalmazásához a magánszemély adóalany, adatbejelentés benyújtása mellett, köteles nyilatkozni, és alátámasztó dokumentumokkal igazolni, hogy a lakás, lakóház életvitelszerű lakóhelyéül szolgál.

(4) A (3) bekezdés szerinti adatbejelentés és nyilatkozat benyújtására, az életvitelszerű tartózkodás kezdetét követően, az adóév január 31. napjáig van lehetőség. A határidő elmulasztása az adóévre vonatkozóan jogvesztő. A nyilatkozat benyújtását az életvitelszerű tartózkodás fennállása alatt nem kell megismételni.

(5) Az adóhatóság megvizsgálja a (3) bekezdésben foglalt nyilatkozat valóságtartalmát, szükség esetén bizonyítási eljárást folytat le, megvizsgálva a közüzemi számlákon szereplő fogyasztás és az életvitelszerűség arányosságát, összevetve, hogy

*a)* a dokumentumok, közműszolgáltatói igazolások, számlák miként tartalmazzák az igénybevevő nevét, lakóhelyét, a fogyasztási címet, a számlázási-, levelezési címet és

*b)* a számlázási-, levelezési cím mely időponttól érvényes a kérelem benyújtását megelőző egy évről szóló számlákon (részszámla, elszámoló számla).

(6) Az életvitelszerű tartózkodás megszűnését 15 napon belül kell bejelenteni az adóhatósághoz.”

**4. §**

(1) A helyi adókról szóló 27/2022. (XI. 25.) önkormányzati rendelet 15. § (1) bekezdése helyébe a következő rendelkezés lép:

„(1) A helyi adókról szóló 1990. évi C. törvény 19. §-ában meghatározottakon túl, a vállalkozó üzleti célt szolgáló telke kivételével, mentes az adó alól:

*a)* a beépített telek,

*b)* az építési tilalom alatt álló telek és

*c)* az épülethez, épületnek nem minősülő építményhez, nyomvonal jellegű létesítményekhez tartozó – jogszabályban vagy hatósági előírásban megállapított – védő (biztonsági) terület.”

(2) A helyi adókról szóló 27/2022. (XI. 25.) önkormányzati rendelet 15. §-a a következő (1a) bekezdéssel egészül ki:

„(1a) Az (1) bekezdés a) és b) pontjában meghatározott adómentesség esetében, a mentességre jogosult adóalany, mentesül az adatbejelentési kötelezettség alól.”

(3) A helyi adókról szóló 27/2022. (XI. 25.) önkormányzati rendelet 15. § (2) bekezdése helyébe a következő rendelkezés lép:

„(2) A telek fekvése vagy a helyi építési szabályzatról szóló önkormányzati rendelet szerinti minősítése miatt be nem építhető telek után az adót, a vállalkozó üzleti célt szolgáló telke kivételével, 50 %-kal csökkentett mértékben kell megállapítani.”

**5. §**

A helyi adókról szóló 27/2022. (XI. 25.) önkormányzati rendelet 17. § a) és b) pontja helyébe a következő rendelkezések lépnek:

*(Az adó mértéke:)*

„*a)* a telek 800 m2-t meg nem haladó területrésze után: 360 Ft/m2

*b)* a telek 800 m2 feletti területrésze után: 200 Ft/m2”

**6. §**

Hatályát veszti a helyi adókról szóló 27/2022. (XI. 25.) önkormányzati rendelet

*a)* 1. § c) pontja,

*b)* 4. alcíme.

**7. §**

Ez a rendelet 2025. január 1-jén lép hatályba.

Balatonföldvár, 2024. november 27.

**Holovits György Huba dr. Törőcsik Gabriella**

**polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2024. november 29. napján.

dr. Törőcsik Gabriella

jegyző